Hanne Henriette Bryn

Hanne Henriette Bryn (født Jacobsen 17. mars 1880 i Stavanger, død 5. september 1963) var en norsk barnebokforfatter og lærer.

Familie 
Hanne Henriette Bryn var datter av overlærer Boye Jacobsen og Sigrid Helgesen. Hun ble i 1903 gift med senere major Alf Bryn (1869–1946). De var foreldre til diplomat og ambassadør Aage Bryn (1905-1950). Hun kalte seg også Henriette Bryn.

Liv og virke 
Før hun ble gift arbeiudet Hanne Henriette Bryn som lærer. Hennes forfatterskap strakte seg over et knapt tiår, da utgivelser av hennes bøker nærmest var en årlig foreteelse. Hennes debut var Lille Gunvor og Per, som utkom på Aschehoug forlag i 1923.

Hun var i flere tiår politisk aktiv i Det frisinnede folkeparti. I 1914 ble hun av Vestre Aker kommune valgt til kirkeverge for Holmenkollen kapell.

Hun holdt også Husmortime i radiosendinger med ulike kåserier rettet mot husmødre.

Bibliografi 
 1923: Lille Gunvor og Per, Aschehoug
 1924: Hjemmefra, Aschehoug
 1925: Wencke, Aschehoug
 1926: På egen hånd, Aschehoug
 1927: Hva en gutt kan opleve, Aschehoug
 1928: Klubben, Aschehoug
 1930: Blandt søsken, Some & Co.s Forlag
 1931: Vi starter – tre gutters oplevelser en sommer, Some & Co.s Forlag

Referanser

Kilder

Eksterne lenker 
 Minneside basert på bilder og gravminnedata for Hanne Henriette Bryn, (17.mars 1880 - 05.september 1963), Slekt og Data Gravminnebasen,  Besøkt 14/1 2020

Norske forfattere
Norske barnebokforfattere
Personer fra Stavanger kommune